b'\n_START_ARTICLE_\nAnatoli Liapidevski\n_START_PARAGRAPH_\nAnatoli Vasiljevit\xc5\xa1 Liapidevski (1908-1983) oli neuvostoliittolainen lent\xc3\xa4j\xc3\xa4 ja vuonna 1934 ensimm\xc3\xa4inen Neuvostoliiton sankari -palkinnon saaja. H\xc3\xa4n nousi kenraalimajuriksi Neuvostoliiton ilmavoimissa._NEWLINE_H\xc3\xa4n toimi lent\xc3\xa4j\xc3\xa4n\xc3\xa4 siviili-ilma-aluslaivastossa Neuvosto-Ven\xc3\xa4j\xc3\xa4n Kauko-Id\xc3\xa4ss\xc3\xa4. Kun h\xc3\xb6yrylaiva T\xc5\xa1eljuskin upposi 13. helmikuuta 1934 Pohjoisella napamerell\xc3\xa4, h\xc3\xa4n etsi laivan miehist\xc3\xb6\xc3\xa4 lentokoneella hyvin vaikeissa s\xc3\xa4\xc3\xa4olosuhteissa. H\xc3\xa4n pelasti miehist\xc3\xb6n j\xc3\xa4\xc3\xa4lautalta ja vei pelastuneet Uelenin kaupunkiin. T\xc3\xa4m\xc3\xa4 johti Liapidevskin palkitsemiseen. _NEWLINE_Toisen maailmansodan aikana h\xc3\xa4n oli 19. Armeijan lentojoukkojen varap\xc3\xa4\xc3\xa4llikk\xc3\xb6 ja 7. ilma-armeijan p\xc3\xa4\xc3\xa4llikk\xc3\xb6.'